  **Μοσχάτο, 3 – 6 – 2024**

**ΔΗΜΟΣ ΜΟΣΧΑΤΟΥ – ΤΑΥΡΟΥ**

**------- Αριθ. Πρωτ. : Δ.Υ.**

**Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ**

**--------**

**Προς το**

**ΔΗΜΟΤΙΚΟ ΣΥΜΒΟΥΛΙΟ**

**ΔΗΜΟΥ ΜΟΣΧΑΤΟΥ–ΤΑΥΡΟΥ**

**ΘΕΜΑ:** Λήψη απόφασης επί της με αριθ. πρωτ. 14243/31-7-2023 ένστασης των Μ…… Φ….. Κ………… και Ι……… Χ………. κατά της με αριθ. 122/5-7-2023 απόφασης του Δημοτικού Συμβουλίου Δήμου Μοσχάτου-Ταύρου.

**ΓΝΩΜΟΔΟΤΗΣΗ**

Του νομικού συμβούλου και δικηγόρου του Δήμου Μοσχάτου-Ταύρου Η…… Ν. Μ……..

**ΕΠΙ**

Της από 31-7-2023 και με αριθ. πρωτ. 14243/31-7-2023 ένστασης των Μ…… Φ….. Κ………… και Ι……… Χ………. κατά της με αριθ. 122/5-7-2023 απόφασης του Δημοτικού Συμβουλίου Δήμου Μοσχάτου-Ταύρου.

**Ι.** Επί του μοναδικού στην κρινόμενη ένσταση αναφερόμενου λόγου, η γνώμη μου είναι η ακόλουθη.

Οι ενιστάμενοι θεωρούν ότι, εφόσον κηρύχθηκε στο παρελθόν αναγκαστική απαλλοτρίωση του ακινήτου τους, η οποία ακυρώθηκε, λόγω της ακύρωσης της τροποποίησης του ρυμοτομικού σχεδίου, στην οποία είχε στηριχθεί, δεν μπορούσε να κηρυχθεί και πάλι, ύστερα από νέα τροποποίηση του ρυμοτομικού σχεδίου, και, ως εκ τούτου, η με αριθ. 122/5-7-2023 απόφασης του Δημοτικού Συμβουλίου Δήμου Μοσχάτου-Ταύρου είναι παράνομη. Ο λόγος αυτός της ένστασης είναι αβάσιμος και πρέπει να απορριφθεί, διότι το ανωτέρω γεγονός δεν αποκλείει την εκ νέου κήρυξηαναγκαστικής απαλλοτρίωσης του ακινήτου, εφόσον συντρέχουν οι νόμιμες προϋποθέσεις προς τούτο, (βλ. και άρθρο 11 παρ. 6 του Κώδικα Αναγκαστικών Απαλλοτριώσεων Ακινήτων, κατά το οποίο ο περιορισμός ότι πρέπει να παρέλθει ένα έτος από την ανάκληση ή την άρση αναγκαστικής απαλλοτρίωσης για την κήρυξη νέας απαλλοτρίωσης του ίδιου ακινήτου για τον ίδιο σκοπό δεν ισχύει, μεταξύ άλλων, και στην περίπτωση που η απόφαση περί κήρυξης απαλλοτρίωσης ακυρωθεί δικαστικώς ή ανακληθεί διοικητικώς ως παράνομη). ΄Αλλωστε, στην προκειμένη περίπτωση, από την άρση της αναγκαστικής απαλλοτρίωσης του ακινήτου των ενισταμένων έχει παρέλθει χρονικό διάστημα 20 ετών (ΣτΕ 172/2013 σκ. 10, 589/ 2013 σκ. 9 κ.ά.).

**ΙΙ.** Ενόψει των προεκτεθέντων, εισηγούμαι ότι η υπό κρίση ένσταση των φερόμενων ιδιοκτητών Μ…… Φ….. Κ………… και Ι……… Χ………. κατά της με αριθ. 122/2023 γνωμοδοτικής απόφασης του Δημοτικού Συμβουλίου του Δήμου Μοσχάτου-Ταύρου είναι αβάσιμη και πρέπει να απορριφθεί.

Μοσχάτο, 3 – 6 – 2024

Ο Δικηγόρος του Δήμου

Ηλίας Ν. Μπιζάνης